25/05/2016 | Administración LocalMunicipal
Ordes
Elevación a definitivo acordo imposición e ordenación taxa pola prestación do servizo de lacería, recollida, aloxamento e control de animais domésticos abandonados no concello de Ordes. Publicación do texto íntegro da ordenanza fiscal

EDICTO Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión ordinaria, de data 5 de abril de 2.016, de aprobación provisional da imposición e ordenación da taxa pola prestación do servizo de lacería, recollida, aloxamento e control de animais domésticos abandonados no Concello de Ordes. De conformidade co disposto no art.17.4 do R. D. lexislativo 2/2004, do 5 de marzo, faise público o texto integro da modificación da ordenanza fiscal, sen que esta entre en vigor ata que se leve a cabo devandita publicación. Contra a modificación da ordenanza fiscal, unha vez publicada no Boletín Oficial da Provincia, poderá imporse recurso contencioso administrativo nos termos establecidos na Lei reguladora da xurisdición contencioso-administrativa. Ordes, 18 de maio de 2016. O alcalde-presidente José Luis Martínez Sanjurjo ORDENANZA FISCAL N.º 32, REGULADORA DA TAXA POLA PRESTACIÓN DO SERVIZO DE LACERÍA, RECOLLIDA, ALOXAMENTO E CONTROL DE ANIMAIS DOMÉSTICOS ABANDONADOS NO CONCELLO DE ORDES 1. Fundamento e réxime. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Concello de Ordes establece a taxa pola prestación do servizo de lacería, recollida, aloxamento e control de animais domésticos abandonados no termo municipal, que regularase pola presente ordenanza.2. Feito impoñible. Constitúe o feito impoñible destas taxas a actividade administrativa desenvolvida para a recollida e retirada de animais soltos e abandonados e pola prestación dos servizos propios da Canceira Municipal entre os que se atopan:  Recollida de animais vagabundos, asilvestrados ou abandonados da vía pública.  A identificación dos seus propietarios se fose posible, ou se os houber, para posibilitar a recollida do animal e/ou aplicar as sancións correspondentes, todo iso segundo a normativa legal de aplicación.  A custodia e mantemento temporal de animais recolleitos da vía pública.  A custodia e mantemento temporal de animais doados.  O control veterinario (vacinacións, desparasitacións. Exclúese cirurxía).  A tramitación de adopción.  A eutanasia.  O destino final dos corpos. Todo elo de acordo co Regulamento de funcionamento da canceira municipal.3. Devindicación. Este tributo devindícase, nacendo a obriga de contribuír, cando se inicie a prestación dos servizos sometidos a gravame, entendéndose para tales efectos que se inicia a prestación cando se solicite a mesma ou se ocasione a súa prestación por actuación de oficio.4. Suxeitos pasivos. Son suxeitos pasivos desta taxa, en concepto de contribuíntes, as persoas físicas e/ou xurídicas, que teñan a condición de propietarios ou responsables dos animais sobre os que recaian os servizos sinalados no artigo anterior. Terán, así mesmo, esta consideración, as persoas solicitantes de adopción.5. Beneficios fiscais. Non se establece beneficio fiscal ningún sobre a cota resultante nin tampouco exención ningunha de pagamento.6. Base impoñible. A débeda tributaria determinarase polo sistema de cota fixa, atendendo á diferente natureza dos servizos, de acordo coa clasificación realizada no artigo seguinte.7. Tarifas.8. Normas de xestión. Establécese o réxime de autoliquidación da taxa con ingreso previo á prestación do servizo. Para retirar os animais da canceira municipal será necesario acreditar o pagamento previo da taxa correspondente. Unha vez notificado o propietario ou responsable, no caso de non procederse á retirada voluntaria do animal no prazo sinalado e previo abono das taxas correspondentes, procederase ao cobro da taxa de acordo co previsto na Lei xeral tributaria e Regulamento xeral de recadación.9. Compatibilidade coas multas. O pagamento da presente taxa non exclúe, de maneira ningunha, o das sancións ou multas que fosen procedentes por infracción doutras normas ou regulamentos.10. Infraccións e sancións tributarias. En todo o relativo á cualificación de infraccións tributarias, así como das sancións que ás mesmas correspondan, estarase ao disposto nos artigos 178 e seguintes da Lei xeral tributaria e demais normativa aplicable. DISPOSICIÓN FINAL A presente ordenanza fiscal, aprobada polo Pleno Corporativo en sesión celebrada o 05/04/2016, entrará en vigor no mesmo día da publicación do seu texto íntegro no Boletín Oficial da Provincia e será de aplicación desde ese mesmo día, permanecendo vixente ate a súa modificación ou derrogación expresa.